ठिठुरा शहर, कोहरे से थमी ट्रेनों की रफ्तार
तापमानमें आंशिक बदलाव के बाद भी ठिठुरन का सिलसिला बढ़ता ही जा रहा है। वहीं कोहरे ने ट्रेनों की रफ्तार की धीमी कर दी है। बुधवार को भी कोहरे के कारण गाड़ी संख्या 15909 न्यू तिनसुकिया-लालगढ़ ट्रेन अपने निर्धारित समय से 2.15 घंटे लेट हुई।
सुबह आठ बजे तक तो ठिठुरन ने लोगों को घरों में दुबकने के लिए मजबूर कर दिया। दोपहर को धूप को निकली लेकिन ठिठुरन के आगे धूप भी बेबस नजर आई। दिन में लोग ठिठुरने से बचने के लिए धूप का सहारा लेने का प्रयास करते रहे लेकिन सफलता नहीं मिली। सांझ ढलने के बाद फिर से सर्दी का असर तेज हो गया। मौसम विभाग के अनुसार गुरुवार को दिन का अधिकतम तापमान 23.8 डिग्री सेल्सियस और न्यूनतम तापमान 8.5 डिग्री सेल्सियस रिकार्ड किया गया।
मौसम विज्ञानियों का मानना है कि हवा में नमी बढ़ने के कारण ठिठुरन का असर अधिक हो रहा है।
bho_Deva hin_Deva hin_Deva hin_Deva